Rozsudok bez odôvodnenia Okresného súdu Spišská Nová Ves sp. zn. 17P/25/2024 z 17. 5. 2024

Súd: Okresný súd Spišská Nová Ves
Spisová značka: 17P/25/2024
ECLI: ECLI:SK:OSSN:2024:7624200769.2
Dátum vydania: 17. 5. 2024
Forma: Rozsudok bez odôvodnenia
Oblasť práva: Rodinné právo, Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 17P/25/2024 7624200769 17. 05. 2024 JUDr. Juraj Komár ECLI:SK:OSSN:2024:7624200769.2
Rozsudok bez odôvodnenia Okresný súd Spišská Nová Ves, sudca JUDr. Juraj Komár, v právnej veci navrhovateľa: A. B., nar. X.XX.XXXX, trvale bytom C. XXX/XXX, D., proti manželke, ktorá nepodala návrh na rozvod manželstva: E. B., nar. XX.X.XXXX, trvale bytom C. XXX/XXX, D., právne zast. JUDr. Júliou Čechovou, advokátkou so sídlom Letná 45, Spišská Nová Ves a za účasti mal. dieťaťa: E. B., nar. XX.X.XXXX, zast. kolíznym opatrovníkom Úradom práce sociálnych vecí a rodiny Spišská Nová Ves v konaní o návrhu na rozvod manželstva a úpravu práv a povinností rodičov k maloletému dieťaťu na čas po rozvode, takto rozhodol: I. Súd manželstvo účastníkov E. B., F. G. a A. B., nar. X.XX.XXXX uzavreté dňa 27.10.2001 v H. I., ktoré je zapísané v knihe manželstiev Matričného úradu Spišský Štvrtok vo zväzku č. 7, ročník 2001, na str. 61 pod por. č. 11 rozvádza. II. Na čas po rozvode súd schvaľuje rodičovskú dohodu o zverení a úprave styku k maloletej E. B., nar. XX.X.XXXX v tomto znení: Zveruje sa maloletá E. B., nar. XX.X.XXXX do osobnej starostlivosti matky, ktorá je oprávnená a povinná mal. dieťa zastupovať a spravovať jej majetok v bežných veciach. Styk otca s mal. E. B., nar. XX.X.XXXX sa neupravuje. III. Otec je povinný prispievať na výživu maloletej E. B., nar. XX.X.XXXX výživným vo výške 200,- Eur mesačne od vyhlásenia rozsudku, ktoré je otec povinný uhrádzať k rukám matky, vždy do 15-tého dňa v mesiaci vopred. IV. Žiaden z účastníkov nemá právo na náhradu trov konania. Poučenie: Proti tomuto rozsudku odvolanie nie je prípustné. Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť
o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že opäť prijíma svoje predošlé priezvisko.

